Aholiga transport xizmati koʻrsatish hamda shaharlar va qishloqlarda avtobuslarda yoʻlovchilar tashish tizimini yanada takomillashtirish chora-tadbirlari toʻgʻrisida
(resolution, 2024-10-25)

Avtotransport xizmatlari bilan taʼminlash sohasini yanada rivojlantirish, hududlarni kompleks ijtimoiy-iqtisodiy rivojlantirishga erishish hamda mamlakat shahar va qishloqlarida aholi bandligi muammolarini hal etishda avtotransport xizmatlari koʻrsatishning rolini kuchaytirish, yoʻlovchilar tashish xavfsizligini oshirish va atmosferaga zararli tashlamalarni qisqartirish maqsadida: 1. Quyidagilar respublikada avtomobil transportida yoʻlovchilar tashishni yanada rivojlantirishning asosiy yoʻnalishlari etib belgilansin: harakatdagi tarkibni zamonaviy, qulay avtobuslar va mikroavtobuslar bilan yangilash, yoʻnalishlarni oqilona tashkil etish va kengaytirish, yoʻl qoplamalarini birinchi navbatda qishloq joylarda yaxshilash hisobiga aholining avtomobillarda tashuvlarga boʻlgan talab-ehtiyojini yanada toʻliq qondirishni taʼminlash; yoʻlovchilar tashish xavfsizligi chora-tadbirlarini kuchaytirish, yoʻnalishlar boʻyicha harakatlanish jadvallariga qatʼiy rioya etilishini taʼminlash, koʻrsatilayotgan xizmatlarning sifat darajasini oshirish, yoʻlovchilar tashish sohasida isteʼmolchilar huquqlarini himoya qilish tizimini shakllantirish, yoʻlkira haqi uchun naqd pulsiz toʻlov tizimini joriy etish; avtobuslar va mikroavtobuslardan oqilona va samarali foydalanishni taʼminlash, avtomobil transporti korxonalarining moliyaviy-iqtisodiy holatini mustahkamlash; yoʻlovchilar tashishni boshqarish tizimiga zamonaviy axborot-kommunikatsiya texnologiyalarini keng joriy etish. 2. Transport vazirligi zimmasiga yoʻlovchilarga xizmat koʻrsatish madaniyati va sifatini oshirishga yoʻnaltirilgan kompleks amaliy chora-tadbirlarning ishlab chiqilishi va tizimli asosda amalga oshirilishini muvofiqlashtirish va nazorat qilish vazifasi yuklansin, quyidagilar vazirlikning qoʻshimcha funksiyalari etib belgilansin: vazifasi yuklansin, quyidagilar agentlikning qoʻshimcha funksiyalari etib belgilansin: yoʻnalishlarda yoʻlovchilar tashish transportida xizmatlar koʻrsatish yuzasidan namunaviy kontraktlarni ishlab chiqish va tasdiqlash, ularda aholiga sifatli va xavfsiz avtotransport xizmatlarini kafolatli taʼminlash uchun optimal shart-sharoitlarni nazarda tutish; yoʻlovchilar tashishni amalga oshirish yuzasidan doimiy ravishda markazlashtirilgan monitoring olib borilishini taʼminlash, “onlayn” (GPS) rejimida masofadan kuzatish tizimini hamda rasmiy veb-sayt va “ishonch telefonlari” orqali aholi bilan muloqot mexanizmlarini bosqichma-bosqich joriy etish; tashuvchilar tomonidan yoʻnalishlarda xizmat koʻrsatish yuzasidan litsenziya talablari va shartlarining, kontraktlarning bajarilishi, yoʻlovchilar huquqlariga, belgilangan harakatlanish jadvallariga, transportda yurish tariflariga rioya etilishi, qonunchilikning, shu jumladan xizmat koʻrsatish madaniyatining past boʻlishi holatlariga yoʻl qoʻymaslik yuzasidan tizimli nazoratni tashkil etish. 3. 2017 — 2021-yillarda shaharlar va qishloqlarda avtotransport xizmatlarini yanada rivojlantirish dasturi (keyingi oʻrinlarda Dastur deb ataladi) tasdiqlansin. Dastur quyidagilarni oʻz ichiga oladi: 1-ilovaga* muvofiq 2017 — 2021-yillarda yoʻlovchilar tashiydigan yangi avtobus yoʻnalishlarini tashkil etishning maqsadli parametrlari; 2-ilovaga muvofiq 2017 — 2021-yillarda yangi avtobuslar sotib olish parametrlari; 4-ilovaga* muvofiq 2017 — 2021-yillarda yoʻlovchilar avtovokzallari va avtostansiyalarini qurish hamda rekonstruksiya qilish tadbirlari. 4. Dasturda nazarda tutilgan tadbirlarning oʻz vaqtida va toʻliq hajmda amalga oshirilishi yuzasidan masʼuliyat Qoraqalpogʻiston Respublikasi Vazirlar Kengashi Raisi, viloyatlar hokimlari zimmasiga yuklansin. 5. Qoraqalpogʻiston Respublikasi Vazirlar Kengashi, viloyatlar hokimliklari Oʻzbekiston avtomobil va daryo transporti agentligi bilan birgalikda: Dasturda nazarda tutilgan tadbirlar va parametrlarni amalga oshirishning tarmoq jadvallarini ikki hafta muddatda ishlab chiqilishini; 2018-yil 1-iyulgacha boʻlgan muddatda Nukus shahrida va viloyatlar markazlarida shahar yoʻlovchilar tashish transportida yoʻlkira uchun naqd pulsiz haq toʻlash tizimi bosqichma-bosqich joriy etilishini; har chorakda Vazirlar Mahkamasiga Dasturning amalga oshirilishi toʻgʻrisida axborot kiritilishini taʼminlasinlar. 6. Oʻzbekiston avtomobil va daryo transporti agentligi Oʻzbekiston Respublikasi Davlat arxitektura va qurilish qoʻmitasi hamda loyihalash tashkilotlari bilan birgalikda ikki oy muddatda, yengil konstruksiyalardan hamda narxlari va sifat koʻrsatkichlari boʻyicha qulay boʻlgan, asosan mamlakatimizda ishlab chiqarilgan materiallardan (metall konstruksiyalar, sendvich-panellar va shu kabilardan) foydalangan holda avtovokzallar, avtostansiyalar va yoʻnalishlardagi toʻxtash punktlarining namunaviy loyihalari ishlab chiqilishini taʼminlasin. 7. Mahalliy budjetlar, “Oʻzavtosanoat-lizing” MCHJ, boshqa lizing tashkilotlari mablagʻlari, tijorat banklarining kreditlari va qonun hujjatlarida taqiqlanmagan boshqa mablagʻlar Dasturni amalga oshirishni moliyalashtirish manbalari etib belgilansin. 8. Aksiyadorlik-tijorat “Xalq banki”ga, zarurat boʻlganda, jamgʻarib boriladigan pensiya tizimi mablagʻlari hisobidan tijorat banklariga Oʻzbekiston Respublikasi Markaziy bankining qayta moliyalashtirish stavkasiga teng boʻlgan foiz stavkasi bilan, kelgusida “Oʻzavtosanoat-lizing” masʼuliyati cheklangan jamiyat va boshqa lizing tashkilotlarini moliyalashtirish uchun yillik 0,5 foizdan koʻp boʻlmagan tijorat banklari marjasi bilan umumiy miqdori 100 mlrd. soʻmgacha resurslar ajratish tavsiya etilsin. 10. 2022-yilning 1-yanvarigacha boʻlgan muddatga: chetdan keltiriladigan va Oʻzbekiston Respublikasida ishlab chiqarilmaydigan, muntazam yoʻlovchilar tashish yoʻnalishlarida band boʻlgan avtobuslar va mikroavtobuslarning ishi ustidan “onlayn” rejimida (GPS), shuningdek Oʻzbekiston Respublikasi Vazirlar Mahkamasi tomonidan tasdiqlanadigan roʻyxat boʻyicha shahar yoʻlovchilar tashish transportida yurganlik uchun elektron toʻlov tizimlarini masofadan kuzatib borishni joriy etish uchun moʻljallangan uskunalar, mexanizmlar, materiallar, butlovchi buyumlar bojxona toʻlovlaridan (bojxonada rasmiylashtirish yigʻimlari bundan mustasno); lizing tashkilotlari va avtomobil transporti tashkilotlari — Dastur doirasida sotib olinadigan mikroavtobuslarni Oʻzbekiston Respublikasi Ichki ishlar vazirligi organlarida roʻyxatdan oʻtkazishda avtotransport yigʻimi toʻlovidan; avtomobil transporti tashkilotlari — yoʻlovchilarni shahar atrofida va viloyatlar ichidagi shaharlararo yoʻnalishlarda (qishloq joylarda) avtobuslar va mikroavtobuslarda tashish hajmi boʻyicha yagona soliq toʻlovidan ozod qilinsin. 12. Oʻzbekiston Respublikasi Vazirlar Mahkamasi respublika shaharlari va qishloqlarida aholiga. transport xizmati koʻrsatish va avtobuslarda yoʻlovchilar tashish tizimini yanada takomillashtirishga yoʻnaltirilgan chora-tadbirlarni tashkil etish boʻyicha bir oy muddatda qaror qabul qilsin. 13. Mazkur qarorning bajarilishini nazorat qilish Oʻzbekiston Respublikasi Bosh. vazirining birinchi oʻrinbosari —“Oʻzbekiston temir yoʻllari” AJ boshqaruvi raisi A. Ramatov zimmasiga yuklansin. (dona) T/r Hududlar Sotib olinadigan avtobuslar soni Shu jumladan: 2017-yil 2018-yil 2019-yil 2020-yil 2021-yil 1. Qoraqalpogʻiston Respublikasi 112 30 40 10 13 19 2. Andijon viloyati 319 22 77 78 76 66 3. Buxoro viloyati 350 50 81 64 77 78 4. Jizzax viloyati 106 45 23 10 6 22 5. Qashqadaryo viloyati 287 59 51 60 70 47 6. Navoiy viloyati 83 26 16 15 14 12 7. Namangan viloyati 415 45 83 106 114 67 8. Samarqand viloyati 460 73 81 81 88 137 9. Surxondaryo viloyati 85 35 6 10 16 18 10. Sirdaryo viloyati 103 34 27 26 9 7 11. Toshkent viloyati 178 40 25 37 37 39 12. Fargʻona viloyati 281 43 40 52 67 79 13. Xorazm viloyati 133 35 21 41 13 23 JAMI: 2 912 537 571 590 600 614 shundan: shaharlararo yoʻnalishlar uchun 226 26 50 50 50 50 shahar va shahar atrofidagi yoʻnalishlar uchun 2 686 511 521 540 550 564